पहिलो चरणमा निर्वाचन हुने ३२ जिल्लाका ७४ प्रदेशसभाका लागि मनोनयन दर्ता गरेका दलहरुबीच पक्कै पनि सहज रुपमा परिणाम आउने छैनन् । यो बीचमा पक्कै पनि घम्साघम्सी हुने नै छ । सबैले प्रजातान्त्रिक मूल्य र मान्यतालाई आत्मसात गर्दै दलहरुले चुनावी अभियान सञ्चालन गर्नु आवश्यक छ । निर्वाचन जित्नकै लागि जे पनि गर्ने हुर्मत पक्कै पनि कसैले गर्नु हुँदैन । त्यसका लागि निर्वाचनको वातावरण सहज बनाएर अघि बढ्नु सबैका लागि बुद्धिमत्तापूर्ण हुनेछ ।
